عبدالمالک بدرالدین الحوثی :

داعش کی شکست کا انتقام یمنی عوام سے لیا جا رہا ہے

یمن کی عوامی تحریک انصار اللہ کے سربراہ نے کہا ہے کہ سعودی عرب، یمنی عوام سے تکفیری داعشی دہشت گرد گروہ کی شکست کا انتقام لے رہا ہے۔

خبر کا کوڈ: ۴۳۱۹۷۸

تاریخ: ۲۶ بهمن ۲۰۱۷ - ۱۷:۲۷

رسا نیوز ایجنسی کی رپورٹ کے مطابق انصار اللہ کے سربراہ عبدالمالک بدرالدین الحوثی نے شام اور عراق میں تکفیری داعشی دہشت گرد گروہ کی شکست کی مبارک باد پیش کرتے ہوئے کہا کہ یہ کامیابی خطے کی تمام قوموں کی کامیابی ہے۔

انہوں نے کہا کہ داعش کی شکست کے نتیجے میں خطے کی قوموں کو اس بلا سے نجات مل گئی ہے کہ جسے امریکہ اور اس کے اتحادیوں خاص طور سے سعودی عرب نے خطے پر مسلط کیا تھا۔

انہون نے کہا کہ سعودی حکومت، داعش کی شکست کو اپنی اور امریکہ کی شکست سمجھتی ہے اور اس کا انتقام یمنی عوام سے لینے کی کوشش کر رہی ہے۔

انہوں نے یمنی عوام پر زور دیا کہ وہ پوری طرح ہوشیا رہیں کیونکہ داعش کی شکست کے بعد سعودی عرب، یمن کے خلاف حملوں میں اضافہ کرسکتا ہے۔/۹۸۹/ف۹۴۰/